**Sportszervezet busz vásárlás és üzemeltetési költség TAO-ban történő elszámolása:**

**Elszámolható költségek:**

* Busz vételára
* Átírási költségek
* Autógumi (téli-nyári) amennyiben a busszal együtt (egy számlán) vásárolják

**Üzembetartási költség:**

* üzemanyag (Nav norma alapján, eseményhez kapcsolódó)
* autópálya matrica
* sofőr bére (amennyiben személyi soron jóvá van hagyva / sofőr alkalmazása engedély köteles 9 fő feletti buszok esetében/)

**Elszámoláshoz szükséges dokumentumok:**

* menetlevél vagy útnyilvántartás
* busz üzemanyag nyilvántartás

*Természetesen a fent említett tételek csak a megfelelő alátámasztással fogadhatóak el (szerződés, számla, pénzügyi teljesítés, eseményigazolás stb.)*

**Alapnormáról részletesebben:**

Amennyiben a jármű:

* szerepel a 60/1992. (IV.1.) Korm. rendelet 1. számú mellékletében, akkor az ott feltüntetett alapnorma szerinti alapnormát,
* átlagfogyasztási alapnormája az 1/A. mellékletben meghatározott kalkulálási metódussal meghatározható, akkor a megadott paraméterek szerint kalkulált alapnormát tekinti a Tao Ellenőrzési iroda az elszámolások során az átlagfogyasztás alapnormájának.

Az így meghatározott alapnormától a sportszervezet abban az esetben térhet el, amennyiben azt hitelt érdemlően (szakszerviz által) igazolni tudja az általa használt gépjármű – a fentiek szerint meghatározott - alapnormától eltérő átlagfogyasztását.

**Egyedi, kivételes esetekben:**

A 60/1992. (IV.1.) Korm. rendelet (továbbiakban Rendelet) 2. § (1) bekezdése üzemanyag-fogyasztási normaként az alábbi opciókat részletezi, mint figyelembe vehető norma:

a) az 1. melléklet, az 1/A. melléklet vagy a (2) bekezdés szerint meghatározott alapnorma (a továbbiakban: alapnorma), általánostól eltérő üzemeltetési mód esetében a 2. mellékletben meghatározott korrekciós tényezőkkel módosítva, vagy

b) a 4. §-ban meghatározott alapnorma-átalány.

A 4. §-ban meghatározott alapnorma-átalány személygépkocsira, valamint segédmotoros kerékpár/motorkerékpárra vonatkozik, így ez a saját tulajdonú buszok esetében NEM releváns.

A Rendelet (2) bekezdése értekezik műszaki szakértő bevonásáról: az 1. mellékletben fel nem tüntetett típusú, valamint az 1/A. melléklet alapján meg nem határozható alapnormájú, illetőleg a rendeletben meghatározottaktól eltérő fajtájú üzemanyaggal üzemelő gépjárművek esetében az alapnorma értékét a gyártó vagy a gyártó adatai, vagy az üzemanyag-fogyasztás mérése alapján műszaki szakértő állapíthatja meg –NAV honlapjára hivatkozva.

Fentiek alapján

* ha a sportszervezet által használt jármű nem szerepel a Rendelet 1. számú mellékletében, vagy
* ha a sportszervezet által használt jármű alapnormája az 1/A. mellékletben meghatározott kalkulálási metódussal nem határozható meg, vagy
* ha a sportszervezet által használt jármű a Rendeletben meghatározottaktól eltérő fajtájú üzemanyaggal üzemel a jármű (de, kis valószínűséggel áll fenn)

akkor a műszaki szakértő által megállapított alapnorma lehet az irányadó az elszámolás során.

Magyar Jégkorong Szövetség

Budapest, 2019. 02. 13. TAO ellenőrzés